**DIRECȚIA TRANSPORT AERIAN**

***Nr. 39691***

***Data: \_\_\_\_\_\_\_\_\_***

**REFERAT DE APROBARE**

În scopul finanțării unor activități specifice securității aviației civile, aeroporturile din România aplică un tarif de securitate aeroportuară în conformitate cu prevederile *Ordinului ministrului transporturilor, construcțiilor și turismului nr. 2190/2005 privind utilizarea tarifului de securitate aeroportuară,* cu modificările și completările ulterioare.

Prin *Regulamentului (UE) nr. 2019/1583 al Comisiei din 25 septembrie 2019 de modificare a Regulamentului de punere în aplicare (UE) 2015/1998 de stabilire a măsurilor detaliate de implementare a standardelor de bază comune din domeniul securității aviației civile în ceea ce privește măsurile de securitate cibernetică* au fost introduse cerințe specifice privind identificarea și protecția sistemelor informatice și de comunicații împotriva amenințărilor cibernetice.

Pentru punerea în aplicare a acestor cerințe, entitățile din aviația civilă, inclusiv aeroporturile, sunt obligate să realizeze achiziții de echipamente și de servicii cu specific de securitate cibernetică, precum și să aloce, să mențină și să asigure perfecționarea continuă a resurselor umane specializate.

Față de cele de mai sus, în vederea asigurării surselor de finanțare a activităților aeroportuare din domeniul securității cibernetice, a fost elaborat proiectul anexat de *Ordin pentru modificarea și completarea Ordinului ministrului transporturilor, construcțiilor și turismului nr. 2190/2005 privind utilizarea tarifului de securitate aeroportuară, cu modificările și completările ulterioare,* pe care îl supunem spre aprobare.

**Cu stimă,**

**Director**

**Mihail IONESCU**

Întocmit,

Luminița IVAN

Expert CINAM